एलन बोले- 5 साल में ह्यूमन इंटेलिजेंस से आगे निकल जाएगा AI
Elon Musk New xAI Company टेस्ला और स्पेसएक्स के CEO और ट्विटर के मालिक एलन मस्क ने बुधवार को यूनिवर्स के रियल नेचर को समझने के गोल के साथ एक नई AI कंपनी की शुरुआत की। इस कंपनी का नाम xAI है।
टेस्ला और स्पेसएक्स के CEO और ट्विटर के मालिक एलन मस्क ने बुधवार को यूनिवर्स के रियल नेचर को समझने के गोल के साथ एक नई AI कंपनी की शुरुआत की। इस कंपनी का नाम xAI है। मस्क और उनकी टीम शुक्रवार को लाइव ट्विटर स्पेस चैट में इससे जुड़ी और ज्यादा जानकारी शेयर करेंगे। मस्क ने कहा कि AI 5 साल में ह्यूमन इंटेलिजेंस से आगे निकल जाएगा।
xAI की टीम में डीपमाइंड, ओपन एआई, गूगल रिसर्च, माइक्रोसॉफ्ट रिसर्च और टेस्ला में काम कर चुके लोग हैं। इन टीम मेंबर्स ने डीपमाइंड के अल्फाकोड और ओपन एआई के जीपीटी-3.5 और जीपीटी-4 चैटबॉट जैसे प्रोजेक्ट पर काम किया है। मस्क इस टीम को लीड करेंगे। नई कंपनी मस्क की X Corp से अलग है, लेकिन X (ट्विटर), टेस्ला और अन्य कंपनियों के साथ मिलकर काम करेगी।
AI से सिविलाइजेशन डिस्ट्रक्शन की चिंता जताते रहे हैं मस्क 
मस्क AI के डेवलपमेंट में सावधानी और रेगुलेशन के मुखर समर्थक रहे हैं। उन्होंने बार-बार "सिविलाइजेशन डिस्ट्रक्शन" के बारे में चिंता जताई है, जो AI टेक्नोलॉजी के अनकंट्रोल्ड एडवान्समेंट से उत्पन्न हो सकता है। मस्क की कंपनी xAI अपने AI सिस्टम की सेफ्टी सुनिश्चित करने के लिए एक यूनीक अप्रोच अपनाएगी।
5 साल में ह्यूमन इंटेलिजेंस से आगे निकल जाएगा AI
एक ट्विटर स्पेस इवेंट में मस्क ने सेफर AI बनाने के अपने प्लान की रूपरेखा बताई। मस्क ने ये भी कहा कि अगले पांच से छह साल में सुपरइंटेलिजेंस आ जाएगा, यानी AI ह्यूमन इटेलिजेंस से आगे निकल जाएगा। मस्क ने कहा, अगर AI ने यूनिवर्स की वास्तविक प्रकृति को समझने की कोशिश की, तो AI सेफ्टी के दृष्टिकोण से यह वास्तव में सबसे अच्छी बात होगी।
9 मार्च 2023 को एलन मस्क ने बनाई थी कंपनी
पहली बार xAI के बारे में अप्रैल में जानकारी सामने आई थी। तब द वॉल स्ट्रीट जर्नल ने बताया था कि एलन मस्क ने 9 मार्च 2023 को XAI नाम की नई कंपनी बनाई है। अमेरिका के टेक्सास शहर के नेवादा में कंपनी का हेडक्वॉर्टर है और मस्क इसके एकमात्र लिस्टेड डायरेक्टर हैं। मस्क के फैमिली ऑफिस के डायरेक्टर जेरेड बिर्चेल को कंपनी का सेक्रेटरी बनाया गया है।
7-12-23 जोड़ने पर 42 आता है, इसलिए लॉन्च के लिए ये तारीख चुनी
मस्क ने हिंट दी कि xAI की शुरुआत की घोषणा करने के लिए उन्होंने 12 जुलाई 2023 को क्यों चुना। अपने ट्वीट में उन्होंने कहा कि डेट '7-12-23 जोड़ने पर 42 आता है।' दरअसल, डगलस एडम्स की एक साइंस फिक्शन क्लासिक है "द हिचहाइकर गाइड टु द गैलेक्सी"। इसमें 42 नंबर को जीवन, ब्रह्मांड और हर एक चीज का जवाब बताया गया है।
ओपन एआई के को-फाउंडर एलन मस्क
मस्क पहले भी एक मेजर AI ऑर्गेनाइजेशन का हिस्सा रहे हैं। दिसंबर 2015 में सैम ऑल्टमैन, ग्रेग ब्रॉकमैन, इल्या सुतस्केवर, जॉन शुलमैन और वोज्शिएक जरेम्बा के साथ मस्क ने ओपन एआई की स्थापना की थी। चैट जीपीटी को बनाने वाली कंपनी ओपन एआई ही है। हालांकि, टेस्ला के साथ हितों के टकराव से बचने के लिए 2018 में उन्होंने इसे छोड़ दिया।
इससे पहले बिजनेस इनसाइडर ने अपनी रिपोर्ट में दावा किया था कि मस्क ने ऐसे हजारों ग्राफिक प्रोसेसर यूनिट्स और सिस्टम्स की खरीदारी की है, जिनका इस्तेमाल AI और हाई-एंड ग्राफिक्स जैसे भारी-भरकम कंप्यूटिंग जॉब्स में होता है।
अभी 2 बड़ी AI कंपनियां
ChatGPT और बार्ड से आप कोई भी सवाल पूछ सकते हैं। यानी ईमेल लिखने से लेकर CV तक आप इससे बनवा सकते हैं। रील या अपनी वीडियो कैसे वायरल करना है, इसका भी जवाब ChatGPT देता है। वाइफ को क्या गिफ्ट दें, इस पर भी ChatGPT आपको सुझाव देता है। जैसे यदि किसी स्टूडेंट को डेमोक्रेसी पर एसे यानी निबंध लिखना है तो वह तुरंत ChatGPT पर टाइप करेगा Write an essay on democracy।
एलन मस्क इन 5 बड़ी कंपनियों के भी मालिक
